**De ce?**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De ce renunți la primul tău impuls?

De ce îl controlezi așa de mult?

E inima pe care tu ai smuls

Din trupul simțămintelor drept cult

La care sufletul e-adept și e-n credință

Că pe-orice lume totu-i cu putință…

De ce nu lași să ai un spirit liber?

De ce te cenzurezi cu reguli fade?

Acum eu cu tristețe o să spulber

Spre sentimente luminoase, calde…

Cel care are aripi nu renunță

La zbor, după a oricărui dorință!